Γεγονότα Ιανουαρίου 2020

Γεγονότα το 2020 : Ιανουάριος • Φεβρουάριος • Μάρτιος • Απρίλιος • Μάιος • Ιούνιος • Ιούλιος • Αύγουστος • Σεπτέμβριος • Οκτώβριος • Νοέμβριος • Δεκέμβριος Παρατίθενται παράκατω σημαντικά γεγονότα απ' όλο τον κόσμο που συνέβησαν το μήνα Ιανουάριο του 2020, συνοδευόμενα από τις πηγές μέσω των οποίων μεταδόθηκαν.

 ΔιεθνήΠρωτοχρονιά: Με φαντασμαγορικές εκδηλώσεις από τη Νέα Υόρκη ως το Σίδνεϊ, ο κόσμος εορτάζει την έλευση του νέου χρόνου και της νέας δεκαετίας.Καταστροφές και δυστυχήματαΣε εφαρμογή τίθεται από τα μεσάνυχτα στην Ελλάδα ο ευρωπαϊκός αριθμός έκτακτης ανάγκης 112. Από ξαφνικές πλημμύρες που πλήττουν την Τζακάρτα, πρωτεύουσα της Ινδονησίας, πεθαίνουν τουλάχιστον 21 άτομα και μένουν άστεγα περισσότερα από άλλα 19.000.Διεθνείς σχέσειςΗ Κροατία αναλαμβάνει για πρώτη φορά και για ένα εξάμηνο την Προεδρία του Συμβουλίου της Ευρωπαϊκής Ένωσης.ΠεριβάλλονΤο Παλάου γίνεται η πρώτη χώρα στον κόσμο που απαγορεύει τη χρήση κρέμας για τον ήλιο, επειδή προξενεί βλάβες στα κοράλλια και στη θαλάσσια ζωή. Η απαγόρευση έχει άμεση ισχύ έπειτα από τη σχετική ανακοίνωση του προέδρου Τόμι Ρεμενγκεσάου Νόμος και έγκλημαΤουλάχιστον 16 κρατούμενοι σκοτώνονται και άλλοι πέντε τραυματίζονται σε επεισόδια που ξεσπούν σε φυλακές της Σακατέκας του Μεξικού. Πολιτική και εκλογέςΠροεδρικές εκλογές της Γουινέας-Μπισάου (2019): Ο Ουμάρου Σισοκό Εμπαλό ανακηρύσσεται νικητής του δεύτερου γύρου των προεδρικών εκλογών, που διεξήχθη στις 29 Δεκεμβρίου 2019. Πολιτική της Ελβετίας: Η Σιμονέτα Σομαρούγκα ορκίζεται για 2η φορά Πρόεδρος της Ελβετικής Συνομοσπονδίας με αντιπρόεδρο τον Γκι Παρμελάν. ΑθλητισμόςΠαγκόσμιο πρωτάθλημα PDC στα βελάκια: Παγκόσμιος πρωταθλητής στα βελάκια για το 2020 αναδεικνύεται ο Σκωτσέζος Πίτερ Ράιτ. Πόλεμος και επιθέσειςΕμφύλιος πόλεμος της Λιβύης (2014-σήμερα): Η Μεγάλη Εθνοσυνέλευση της Τουρκίας με ψήφους 325 προς 184 αποφασίζει την αποστολή στρατευμάτων για τη βοήθεια της διεθνώς αναγνωρισμένης κυβέρνησης της Εθνικής Συμφωνίας στη Λιβύη. Καταστροφές και δυστυχήματαΑπό τη συντριβή ενός ελικοπτέρου τύπου UH-60 Black Hawk που μεταφέρει 13 άτομα στη Νέα Ταϊπέι της Ταϊβάν, σκοτώνονται 8 άτομα, μεταξύ των οποίων και ο αρχηγός του Γενικού Επιτελείου Αεροπορίας και αρχηγός των Ενόπλων Δυνάμεων Σε Γι-μινγκ. Στρατιωτικό αεροσκάφος συντρίβεται λίγο μετά την απογείωσή του από αεροδρόμιο στο Δυτικό Νταρφούρ του Σουδάν, με αποτέλεσμα να σκοτωθούν 18 άτομα που επιβαίνουν σε αυτό. Πόλεμος και επιθέσειςΚρίση του Περσικού Κόλπου το 2019–2020 Σε αεροπορικό πλήγμα για το οποίο το Ιράν κατηγορεί το Ισραήλ και τις ΗΠΑ σκοτώνεται ο διοικητής της Δύναμης Κουντς, Κασέμ Σουλεϊμανί. Αμερικανοί αξιωματούχοι αναφέρουν ότι "επλήγησαν στόχοι με διασυνδέσεις με το Ιράν στη Βαγδάτη. Οι ΗΠΑ υποστηρίζουν το χτύπημα που είχε ως αποτέλεσμα τον θάνατο του Σουλεϊμανί. Το Ιράν ορκίζεται να εκδικηθεί τον θάνατο του Σουλεϊμανί, χαρακτηρίζοντάς τον "μάρτυρα". Ο ταξίαρχος Ισμαήλ Γκαανί διορίζεται ως ο νέος διοικητής της Δύναμης Κουντς. Στο Ιράν, με απόφαση του πνευματικού ηγέτη Αγιατολάχ Αλί Χαμενεΐ, κηρύσσεται τριήμερο εθνικό πένθος. Οι ΗΠΑ στέλνουν στη Μέση Ανατολή περισσότερους από 3.000 στρατιώτες τους, οι οποίοι θα προστεθούν στους ήδη υπάρχοντες. Έξι στρατιώτες σκοτώνονται σε αεροπορική επίθεση εναντίον ιρακινών παραστρατιωτικών στην πόλη Τατζί. Ένοπλος μαχαιρώνει τρία άτομα στην πόλη Βιλζίφ στο Ιλ-ντε-Φρανς, σκοτώνοντας ένα άτομο και τραυματίζοντας άλλα δύο. Ο δράστς σκοτώνεται από τα πυρά της αστυνομίας.Καταστροφές και δυστυχήματαΑπό την πτώση ενός μικρού αεροσκάφους τύπου Harbin Y-12 κοντά στη Χαπουτάλε της Σρι Λάνκα σκοτώνονται και τα 4 άτομα που επιβαίνουν σε αυτό, όλα μέλη της Πολεμικής Αεροπορίας της χώρας. Πόλεμος και επιθέσειςΑπό έκρηξη βόμβας που σημειώνεται σε λεωφορείο κατά τη μεταφορά παιδιών στο σχολείο τους στο Διαμέρισμα Τοενί της Μπουρκίνα Φάσο σκοτώνονται τουλάχιστον 14 άτομα και άλλοι 9 τραυματίζονται. Στη Λιβύη, σκοτώνονται τουλάχιστον 28 δόκιμοι αξιωματικοί και δεκάδες άλλων τραυματίζονται σε επίθεση στη Στρατιωτική Ακαδημία της Τρίπολης, η οποία μπορεί να αποδοθεί στον Εθνικό Στρατό της Λιβύης, σύμφωνα με το BBC. Καταστροφές και δυστυχήματαΕπιβεβαιώνεται ο θάνατος δύο ατόμων από τις δασικές πυρκαγιές στη Νήσο Καγκουρό στη Νότια Αυστραλία, με τον συνολικό αριθμό των νεκρών από τις δασικές πυρκαγιές να ανέρχεται σε 24 από τον Αύγουστο του 2019 ως σήμερα. Από την πτώση αεροσκάφους τύπου Mooney M20 λίγο μετά την απογείωση του από τη νήσο Λιφού της Νέας Καληδονίας σκοτώνονται τέσσερα άτομα. Καταστροφές και δυστυχήματαΣε καραμπόλα πολλών οχημάτων σε έναν αυτοκινητόδρομο στην Πενσιλβάνια των ΗΠΑ σκοτώνονται 5 άτομα και δεκάδες άλλων τραυματίζονται. Πολιτική και εκλογέςΤο Ιράν αποχωρεί από τη συμφωνία με τις μεγάλες δυνάμεις για τα πυρηνικά, με τις ΗΠΑ να έχουν αποσυρθεί μονομερώς από το 2018. Πολιτική της Βενεζουέλας Σε μία αποκαλούμενη από ορισμένους "ανταρσία" εναντίον του αυτοανακηρυχθέντος προέδρου Χουάν Γκουαϊδό, ομάδες βουλευτών που δεν πρόσκεινται στην πλειοψηφία τον καθαιρούν από Πρόεδρο της Εθνοσυνέλευσης, κατηγορώντας τον για δωροδοκία και διαφθορά. Ο Λουίς Πάρρα αναλαμβάνει μεταβατικός πρόεδρος του Κογκρέσου, ενώ οι προσκείμενοι στον Γκουαϊδό μιλούν για "κοινοβουλευτικό πραξικόπημα". Κροατικές προεδρικές εκλογές (2019–20) Στον δεύτερο γύρο των προεδρικών εκλογών της Κροατίας ο πρώην πρωθυπουργός Ζόραν Μιλάνοβιτς κερδίζει την πρόεδρο Κολίντα Γκράμπαρ-Κιτάροβιτς. Βουλευτικές εκλογές του Ουζμπεκιστάν (2019–20) Επαναληπτικές εκλογές διεξάγονται σε 25 εκλογικές περιφέρειες, στο πλαίσιο της διεξαγωγής του δεύτερου γύρου των βουλευτικών εκλογών στο Ουζμπεκιστάν. Πόλεμος και επιθέσειςΤουλάχιστον 30 άτομα σκοτώνονται από έκρηξη σε αγορά πάνω σε γέφυρα στην πόλη Γκαμπόρου της Νιγηρίας. Καταστροφές και δυστυχήματαΑπό την κατάρρευση ενός κτηρίου στην πόλη Κεπ της Καμπότζης, το οποίο βρισκόταν υπό κατασκευή, σκοτώνονται 36 άνθρωποι, μεταξύ των οποίων και έξι παιδιά. Πολιτική και εκλογέςΠρόεδρος των Νήσων Μάρσαλ εκλέγεται από τη Βουλή ο Ντέιβιντ Καμπούα και διαδέχεται στο αξίωμα τη Χίλντα Χάινε. Πόλεμος και επιθέσειςΤέσσερα παιδιά σκοτώνονται σε επίθεση που σημειώνεται σε δημοτικό σχολείο της κομητείας Γκαρίσα στην Κένυα. Καταστροφές και δυστυχήματαΣτη διάρκεια της κηδείας του Κασέμ Σουλεϊμανί στην πατρίδα του Κερμάν σκοτώνονται περισσότερα από 50 άτομα από ποδοπατήματα και πανικό. Οι τραυματίες φτάνουν τους 213. Τουλάχιστον ένας άνθρωπος σκοτώνεται και 9 τραυματίζονται από σεισμό μεγέθους 6,4 Ρίχτερ στο Πουέρτο Ρίκο.Πολιτική και εκλογέςΠολιτική της Ισπανίας Ισπανικές βουλευτικές εκλογές Νοεμβρίου 2019: Ο σοσιαλιστής Πέδρο Σάντσεθ λαμβάνει ψήφο εμπιστοσύνης, θέτοντας τέρμα στο πολιτικό αδιέξοδο έπειτα από έναν χρόνο, και ορκίζεται πρωθυπουργός της Ισπανίας, επικεφαλής κυβέρνησης συνασπισμού με τη συμμετοχή αριστερών και άλλων μικρότερων κομμάτων. Πόλεμος και επιθέσειςΚρίση του Περσικού Κόλπου 2019-20 Το Ιράν ξεκινά την Επιχείρηση Μάρτυρας Σουλεϊμανί, εκτοξεύοντας βαλλιστικούς πυραύλους εναντίον αμερικανικών στρατιωτικών εγκαταστάσεων στο Ιράκ, συμπεριλαμβανομένης της Αεροπορικής Βάσης Αλ Ασάντ. Σε απάντηση στις ιρανικές πυραυλικές επιθέσεις, οι ΗΠΑ απαγορεύουν όλες τις εμπορικές πτήσεις πάνω από το Ιράκ, το Ιράν και τον Περσικό Κόλπο, όπως επίσης και τον Κόλπο του Ομάν. Ο πρόεδρος των Ηνωμένων Πολιτειών Ντόναλντ Τραμπ ανακοινώνει την επιβολή νέων κυρώσεων κατά του Ιράν. Καταστροφές και δυστυχήματαΠτήση 752 των Αερογραμμών Ukraine International Από τη συντριβή αεροσκάφους τύπου Boeing 737-800 κατά την απογείωσή του από το Διεθνές Αεροδρόμιο Ιμάμη Χομεϊνί Τεχεράνης σκοτώνονται και οι 176 επιβαίνοντες σε αυτό. ΕπιστήμηΗ ευρωπαϊκή υπηρεσία Κοπέρνικος ανακοινώνει ότι το 2019 ήταν η δεύτερη πιο ζεστή χρονιά στον κόσμο μετά το 2016. Νόμος και έγκλημαΈνα άτομο σκοτώνεται από πυροβολισμούς και άλλα τρία τραυματίζονται σοβαρά κοντά στο κτήριο του Κοινοβουλίου στην Οτάβα του Καναδά. Πόλεμος και επιθέσειςΣε επίθεση ισλαμιστών σε στρατιωτική βάση στον Νίγηρα σκοτώνονται τουλάχιστον 25 στρατιώτες του Νίγηρα. Στη συνακόλουθη ανταλλαγή πυροβολισμών σκοτώνονται και 63 ισλαμιστές. Καταστροφές και δυστυχήματαΣε δυστύχημα με λεωφορείο στην επαρχία Μαζανταράν του Ιράν σκοτώνονται τουλάχιστον 20 επιβάτες και τραυματίζονται άλλοι 24. Πυρκαγιές στην Αυστραλία το 2019-2020: Στην Αυστραλία σε 26 ανέρχεται ο αριθμός των νεκρών από τις δασικές πυρκαγιές. Διεθνείς σχέσειςBrexit Η Βουλή των Κοινοτήτων εγκρίνει με ψήφους 330 προς 231 το νομοσχέδιο για τη συμφωνία εξόδου από την ΕΕ. Έτσι, επικυρώνεται η έξοδος του Ηνωμένου Βασιλείου από την Ευρωπαϊκή Ένωση στο τέλος του μήνα. Πολιτική και εκλογέςΗ κρατική τηλεόραση του Ομάν ανακοινώνει τον θάνατο του Σουλτάνου Καμπούς μπιν Σαΐντ αλ Σαΐντ σε ηλικία 79 ετών. Μέχρι τον θάνατό του ήταν ο μακροβιότερος εν ενεργεία αρχηγός κράτους στη Μέση Ανατολή και στον αραβικό κόσμο. Στη χώρα κηρύσσεται τριήμερο εθνικό πένθος. Πολιτική και εκλογέςΔασικές πυρκαγιές της Αυστραλίας 2019–20 Χιλιάδες διαδηλωτών στη Μελβούρνη, στο Μπρισμπέιν και στο Σίδνεϊ ζητούν την παραίτηση ή την ανατροπή του πρωθυπουργού Σκοτ Μόρισον, κατηγορώντας τον για αμέλεια στο θέμα των δασικών πυρκαγιών. Το Κοινοβούλιο της Τυνησίας καταψηφίζει την προτεινόμενη κυβέρνηση του εντολοδόχου πρωθυπουργού Χαμπίμπ Τζεμλί με ψήφους 134 κατά έναντι 72 υπέρ. Πόλεμος και επιθέσειςΠτήση 752 των Ukraine International Airlines, Διαδηλώσεις στο Ιράν το 2019-20 Στο Ιράν η Φρουρά της Επανάστασης παραδέχεται ότι κατέρριψε κατά λάθος ένα αεροσκάφος της Ukraine International Airlines κατά την απογείωσή του από την Τεχεράνη, με αποτέλεσμα να σκοτωθούν και οι 176 επιβαίνοντες σε αυτό. Οι αγρυπνίες που γίνονται για τα θύματα στο Ιράν μετατρέπονται σε βίαιες διαδηλώσεις διαμαρτυρίας. Εκατοντάδες διαδηλωτών στην Τεχεράνη ζητούν να παραιτηθεί ο υπέρτατος πνευματικός ηγέτης Αγιατολάχ Αλί Χαμενεΐ. Καταστροφές και δυστυχήματαΜεγάλη χιονοθύελλα πλήττει τις μεσοδυτικές και τις νότιες Ηνωμένες Πολιτείες σκοτώνοντας 12 άτομα. Πολιτική και εκλογέςΓενικές εκλογές της Ταϊβάν (2020) Στην Ταϊβάν οι ψηφοφόροι συρρέουν στις κάλπες για να εκλέξουν Πρόεδρο και τη νέα Νομοθετική Γιουάν. Η σημερινή πρόεδρος Τσάι Ινγκ Γουέν που είναι υπέρμαχος της ανεξαρτησίας, κερδίζει επανεκλογή, επικρατώντας του Χαν Κούο Γιου με διαφορά άνω του 20%, σημειώνοντας μια σαρωτική νίκη. Το κυβερνών Δημοκρατικό Προοδευτικό Κόμμα διατηρεί την πλειοψηφία του στη Γιουάν, αν και με λιγότερες έδρες. Στο Ομάν διορίζεται νέος αρχηγός κράτους ο Χαϊθάμ μπιν Ταρίκ αλ Σαΐντ μετά τον θάνατο του Σουλτάνου Καμπούς. Πολιτική της Βόρειας Ιρλανδίας Έπειτα από συμφωνία που επιτεύχθηκε με τη βοήθεια των κυβερνήσεων της Βρετανίας και της Ιρλανδίας, η Εκτελεστική Αρχή της Βόρειας Ιρλανδίας αποκαθίσταται με την Αρλίν Φόστερ ως Πρώτη Υπουργό, τερματίζοντας τρία χρόνια πολιτικού αδιεξόδου. Καταστροφές και δυστυχήματαΕνεργοποιείται το ηφαίστειο Ταάλ στη νότια Λουσόν στις Φιλιππίνες, προξενώντας συναγερμό στις αρχές. Πολιτική και εκλογέςΠολιτική της Μάλτας Ο Ρόμπερτ Αμπέλα κερδίζει την εκλογή για την ηγεσία του Partit Laburista και διαδέχεται τον παραιτηθέντα αρχηγό και πρωθυπουργό Τζόζεφ Μούσκατ. Πολιτισμός και τέχνες92α Βραβεία Όσκαρ Ανακοινώνονται οι υποψηφιότητες για τα φετινά βραβεία Όσκαρ. Η ταινία Joker λαμβάνει 11 υποψηφιότητες, μεταξύ των οποίων και εκείνες της καλύτερης ταινίας και καλύτερης σκηνοθεσίας, τις πιο πολλές από όλες τις υποψήφιες ταινίες. Καταστροφές και δυστυχήματαΜια δολίνη -με διάμετρο 10 μέτρων σύμφωνα με τα κρατικά ΜΜΕ - καταπίνει ένα λεωφορείο και αρκετούς περαστικούς σε πολυσύχναστο στην πόλη Ζινίνγκ της Κίνας, με αποτέλεσμα να σκοτωθούν έξι άτομα και να τραυματιστούν άλλα 16. Διεθνείς σχέσειςΑντιπρόσωποι της Κυβέρνησης της Εθνικής Συμφωνίας (GNA) και του αντιπάλους της, Λιβυκού Εθνικού Στρατού του Χαλίφα Χαφτάρ (LNA) καταλήγουν σε συμφωνία για εκεχειρία έπειτα από συνομιλίες στη Μόσχα με τη συμμετοχή αξιωματούχων από τη Ρωσία και την Τουρκία. Επιστήμη και τεχνολογίαΗ ανάλυση ενός μετεωρίτη που βρέθηκε στην Αυστραλία το 1969 αποκαλύπτει ότι η κοσμική σκόνη που δημιουργήθηκε 5-7 δισ. έτη πριν, είναι παλαιότερη από τον ήλιο της Γης (ηλικίας 4,6 δισ. ετών), κάτι που καθιστά το μετεωρίτη και την αστερόσκονή του ως το αρχαιότερο στερεό υλικό που έχει βρεθεί ποτέ στη Γη. ΑθλητισμόςΣτο αμερικανικό ποδόσφαιρο η LSU Tigers νικούν τους Clemson Tigers κατακτώντας το εθνικό πρωτάθλημα. Πόλεμος και επιθέσειςΤο ΙΚΙΛ αναλαμβάνει την ευθύνη για την επίθεση στο Τσιναγκοντράρ του Νίγηρα, που είχε απολογισμό τουλάχιστον 89 στρατιώτες του Νίγηρα νεκρούς. Καταστροφές και δυστυχήματαΤουλάχιστον 57 νεκροί και αρκετοί αγνοούμενοι είναι ο απολογισμός των χιονοστιβάδων που έπληξαν το υπό πακιστανικό έλεγχο Κασμίρ κατά το τελευταίο 24ωρο. Στο υπό ινδική διοίκηση Κασμίρ, τα θύματα είναι 10. Από έκρηξη σε εργοστάσιο χημικών στην Ταραγόνα της Ισπανίας, σκοτώνονται δύο εργαζόμενοι και ένα ακόμα άτομο το οποίο βρισκόταν σε απόσταση 3 χιλιομέτρων. Επίσης, επτά άτομα τραυματίζονται. Διεθνείς σχέσειςΟ στρατηγός Χαλίφα Χαφτάρ, αρχηγός του Λιβυκού Εθνικού Στρατού (LNA), αρνείται να υπογράψει την κατάπαυση του πυρός, έπειτα από συνομιλίες στη Μόσχα με πρωτοβουλία της Ρωσίας και της Τουρκίας χθες με την Κυβέρνηση Εθνικής Συμφωνίας και τον επικεφαλής της, Φαγιέζ αλ Σαράτζ. Πολιτική και εκλογέςΟρκίζεται Πρόεδρος της Γουατεμάλας ο Αλεχάντρο Γιαματέι και τα 160 νέα μέλη του Κογκρέσου για τη νέα κοινοβουλευτική περίοδο 4 ετών. Επιστήμη και τεχνολογίαΗ Microsoft τερματίζει επίσημα την υποστήριξη για το λειτουργικό σύστημα Windows 7. Πόλεμος και επιθέσειςΟι Ένοπλες Δυνάμεις του Σουδάν αναφέρουν ότι κατέστειλαν μια ανταρσία από στρατιώτες πιστούς στον ανατραπέντα πρόεδρο Ομάρ ελ-Μπεσίρ στην πρωτεύουσα Χαρτούμ. Δύο στρατιώτες σκοτώνονται και "εγκέφαλος" της ανταρσίας θεωρείται ο αρχηγός των μυστικών υπηρεσιών Σαλάχ Γκοσν, ο οποίος είναι άγνωστο πού βρίσκεται σήμερα. ΘρησκείαΤο Βατικανό διορίζει τη Φραντσέσκα ντι Τζιοβάννι ως υφυπουργό στο νεοσύστατο Τμήμα Σχέσεων με Κράτη, και γίνεται η πρώτη γυναίκα σε υψηλόβαθμο διπλωματικό πόστο. Διεθνείς σχέσειςΥπογράφεται στον Λευκό Οίκο από τον Αμερικανό πρόεδρο Ντόναλντ Τραμπ και τον αντιπρόεδρο της κυβέρνησης της Κίνας Λιού Χε η "Φάση 1" της νέας σινοαμερικανικής εμπορικής συμφωνίας, με βάση την οποία η Αμερική θα άρει μερικούς από τους δασμούς που επιβλήθηκαν στα εισαγόμενα είδη από την Κίνα και το Πεκίνο συμφώνησε να αγοράσει ορισμένα αμερικανικά προϊόντα. Αμφότερες οι πλευρές συμφωνούν στη μη επιβολή νέων δασμών. Πολιτική και εκλογέςΟ πρωθυπουργός της Ελλάδας Κυριάκος Μητσοτάκης προτείνει για υποψήφια Πρόεδρο της Δημοκρατίας την πρόεδρο του Συμβουλίου της Επικρατείας, Αικατερίνη Σακελλαροπούλου. Οικονομία και επιχειρήσειςΗ Γερουσία των ΗΠΑ αποφασίζει με ψήφους 89–10 να εγκρίνει τη Συμφωνία ΗΠΑ-Μεξικού-Καναδά. Μετά την επικύρωσή της και από τον Καναδά, θα ξεπεράσει τη Βορειαμερικανική Συμφωνία Ελεύθερου Εμπορίου. Διεθνείς σχέσειςΟ πρόεδρος της Γουατεμάλας Αλεχάντρο Γιαματέι διακόπτει τις διπλωματικές σχέσεις με την κυβέρνηση του αμφισβητούμενου προέδρου της Βενεζουέλας Νικολάς Μαδούρο και κλείνει την πρεσβεία της Γουατεμάλας στο Καράκας. Νόμος και έγκλημαΣε μαζικό τάφο στην περιοχή των αυτοχθόνων Νγκάμπε-Μπουγλέ του Παναμά ανακαλύπτονται οι σοροί επτά ατόμων. Οι αρχές πιστεύουν ότι στα θύματα έγινε εξορκισμός από μια θρησκευτική σέκτα. Η αστυνομία διασώζει 15 άτομα που είχαν τραυματιστεί στο σώμα. Πολιτική και εκλογέςΟ Μιχαήλ Μισούστιν διορίζεται νέος πρωθυπουργός της Ρωσίας. Νόμος και έγκλημαΠολιτική του Λεσότο Ο πρωθυπουργός του Λεσότο Τομ Ταμπάνε ανακοινώνει την επικείμενη παραίτησή του έπειτα από την έκδοση εντάλματος για τη σύλληψη της σημερινής συζύγου του, της πρώτης κυρίας Μαεσία Ταμπάνε, η οποία καταζητείται για τον φόνο της παράξενης συζύγου του Ταμπάνε, το 2017, της Λιπολέλο Ταμπάνε. Πολιτική και εκλογέςΟ Ουκρανός πρωθυπουργός Αλέξι Χόντσαρουκ υποβάλλει την παραίτησή του έπειτα από τη διαρροή, νωρίτερα αυτήν την εβδομάδα, ενός ηχητικού αποσπάσματος στο οποίο φέρεται να επικρίνει την οικονομική πολιτική του προέδρου Βολοντίμιρ Ζελένσκι. Ο Ζελένσκι τελικά ανακοινώνει ότι ο Χόντσαρουκ μπορεί να παραμείνει στη θέση του. Πόλεμος και επιθέσειςΣτην Υεμένη τουλάχιστον 80 στρατιωτικοί σκοτώνονται σε επίθεση Χούθι με βαλλιστικούς πυραύλους και με drone σε στρατόπεδο της πόλης Μαρίμπ στην Υεμένη. ΚουλτούραMegxit Αξιωματούχοι στο Παλάτι του Μπάκιγχαμ ανακοίνωσαν ότι αρχομένης της ερχόμενης άνοιξης, ο Πρίγκιπας Χάρι και η σύζυγός του, Μέγκαν θα διατηρήσουν αλλά πλέον δεν θα χρησιμοποιούν δημόσια τις προσφωνήσεις Η Αυτού/η Βασιλική Υψηλότης και δεν θα λαμβάνουν πλέον δημόσια κονδύλια για την άσκηση των βασιλικών τους καθηκόντων. Το ζεύγος καλείται να επιστρέψει το ποσό των 2,4 εκατ. λιρών σε δημόσιο χρήμα που δαπανήθηκε για την ανακαίνιση της εξοχικής τους κατοικίας στο Φρόγκμορ (Frogmore Cottage). Θα διατηρήσουν τους τίτλους Δούκας και Δούκισσα του Σάσεξ, όμως ο Πρίγκιπας Χάρι θα χάσει όλους τους βαθμούς του στο στρατό και θα παραμείνει πρίγκιπας. Διεθνείς σχέσειςΗ εφημερίδα NK News που έχει έδρα τη Σεούλ αναφέρει ότι αντικαταστάθηκε ο υπουργός Εξωτερικών της Βόρειας Κορέας Ρι Γιον Χο. Πολιτική και εκλογέςΚομοριανές βουλευτικές εκλογές (2020) Οι πολίτες στις Κομόρες ψηφίζουν στις βουλευτικές εκλογές τις οποίες μποϊκοτάρουν τα κόμματα της αντιπολίτευσης. Πόλεμος και επιθέσειςΣε επίθεση γυναίκας καμικάζι, μέλους της Μπόκο Χαράμ, σκοτώνονται τουλάχιστον 9 πολίτες και άλλοι 2 τραυματίζονται στην Καϊγκά-Κιτζιριά, στο δυτικό Τσαντ. Στην Υεμένη σε 116 ανήλθε ο αριθμός των νεκρών από την επίθεση με drone και με πυραύλους σε μουσουλμανικό τέμενος στ κέντρο εκπαίδευσης στην πόλη Μαρίμπ. Διεθνείς σχέσειςΔιεθνής αναγνώριση της Δημοκρατίας της Σαχάρας Η Βολιβία αποσύρει την αναγνώριση της Δημοκρατίας της Σαχάρας ως ανεξάρτητου κράτους και διακόπτει τους δεσμούς με το κυβερνών Μέτωπο Πολισάριο. Πολιτική και εκλογέςΗ Αργεντινή παρατείνει το πάγωμα λογαριασμών της φιλοϊρανικής οργάνωσης Χεζμπολάχ και η κυβέρνηση του Αλμπέρτο Φερνάντες επιβεβαιώνει ότι η χώρα θα συνεχίσει να θεωρεί την οργάνωση τρομοκρατική. Τέχνες και κουλτούραΗ βρετανική και η αμερικανική κυβέρνηση ανακοινώνουν τη συμφωνία τους για την προστασία του Ναυαγίου του Τιτανικού. Η σχετική συμφωνία υπογράφηκε από το Λονδίνο το 2003 και τίθεται σε ισχύ, μετά την επικύρωσή της από τον Αμερικανό υπουργό Εξωτερικών Μάικ Πομπέο. Υγεία και περιβάλλονΚαινοφανής κορονοϊός Οι ΗΠΑ ανακοινώνουν το πρώτο κρούσμα του καινοφανούς κορονοϊού στην κομητεία Σνόχομις, στην Ουάσινγκτον. Νόμος και έγκλημαΆρχισε στο Καμερούν η δίκη επτά στρατιωτών για το φόνο δύο γυναικών και ισάριθμων παιδιών τον Ιούλιο του 2018, σε μία υπόθεση που προκάλεσε διεθνή κατακραυγή. Οι έξι από τους επτά παραδέχτηκαν την ενοχή τους, όμως ανέφεραν ότι εκτέλεσαν διαταγές για να πυροβολήσουν. Πολιτική και εκλογέςΔιαδηλώσεις στον Λίβανο το 2019–20 Σχηματίζεται μια νέα κυβέρνηση στον Λίβανο με πρωθυπουργό τον Χασάν Ντιάμπ, τερματίζοντας το τρίμηνο πολιτικό αδιέξοδο. Διαδηλωτές πραγματοποιούν πορεία στο Κοινοβούλιο για να διαμαρτυρηθούν εναντίον της νέας κυβέρνησης. Ξεκινά από την Αλάσκα η γενική απογραφή πληθυσμού των ΗΠΑ για το 2020. Πόλεμος και επιθέσειςΚλείνει το μοναδικό σε λειτουργία αεροδρόμιο στην πρωτεύουσα της Λιβύης Τρίπολη έπειτα από τον βομβαρδισμό του από τις δυνάμεις του Χαλίφα Χαφτάρ. Πολιτική και εκλογέςΠρόεδρος της Ελληνικής Δημοκρατίας εκλέγεται με 261 ψήφους από τη Βουλή η μοναδική υποψήφια Αικατερίνη Σακελλαροπούλου, η οποία γίνεται η πρώτη γυναίκα εκλεγμένη πρόεδρος στη χώρα. Δίκη για την καθαίρεση του Ντόναλντ Τραμπ Η Γερουσία των Ηνωμένων Πολιτειών ξεκινά τη συνεδρίασή της με θέμα τη δίκη για την καθαίρεση του προέδρου Τραμπ. Ο Παραγουανός πρόεδρος Μάριο Άμπντο Μπενίτες επιβεβαιώνεται ότι ασθένησε με δάγκειο πυρετό, εν μέσω μιας επιδημίας που ενέσκηψε στη χώρα του. Πόλεμος και επιθέσειςΤο ρωσικό υπουργείο Άμυνας αναφέρει ότι εκατοντάδες μαχητών κατέλαβαν στρατιωτικές θέσεις στην Ιντλίμπ, σκοτώνοντας ως και 40 Σύρους στρατιώτες και τραυματίζοντας άλλους 80. Καταστροφές και δυστυχήματαΔασικές πυρκαγιές της Αυστραλίας (2019–2020) Πυροσβεστικό αεροσκάφος τύπου C-130 συντρίβεται στη νότια Νέα Νότια Ουαλία της Αυστραλίας, ενώ βοηθά στο να τεθεί υπό έλεγχο μια δασική πυρκαγιά. Τρεις Αμερικανοί πυροσβέστες σκοτώνονται. Νόμος και έγκλημαΤο Διεθνές Δικαστήριο της Χάγης διατάζει τη Μιανμάρ να προστατεύσει τον πληθυσμό των Ροχίνγκια από τις κτηνωδίες. Η Γκάμπια είχε προσφύγει νομικά στο δικαστήριο εναντίον της Μιανμάρ για κατηγορίες γενοκτονίας. Καταστροφές και δυστυχήματαΑπό έκρηξη σε αποθήκη του Χιούστον του Τέξας σκοτώνονται δύο άνθρωποι και 18 τραυματίζονται. Τουλάχιστον 41 άτομα σκοτώνονται και περισσότερα από άλλα 1.600 τραυματίζονται από σεισμό που πλήττει την Ανατολική Ανατολία της Τουρκίας κοντά στην πόλη Έλαζιγ. Νόμος και έγκλημαΈξι άτομα σκοτώνονται και άλλα δύο τραυματίζονται όταν ένοπλος ανοίγει πυρ εναντίον μελών της οικογένειάς του στο Ροτ αμ Ζέε του γερμανικού κρατιδίου της Βάδης-Βυρτεμβέργης. Μεταξύ των νεκρών είναι και οι γονείς του δράστη. Επιστήμη και τεχνολογίαΟλοκληρώνει την πρώτη του δοκιμαστική πτήση το Boeing 777X κοντά στο Σιάτλ, στην πολιτεία της Ουάσιγκτον. Τέχνες και πολιτισμός62α Ετήσια Βραβεία Γκράμι Η Μπίλι Έλις κερδίζει τα πιο πολλά βραβεία Γκράμι στην 62η ετήσια τελετή απονομής, αποσπώντας μεταξύ άλλων τα Γκράμι για το τραγούδι της χρονιάς, δίσκο, άλμπουμ και καλύτερου πρωτοεμφανιζόμενου καλλιτέχνη. Καταστροφές και δυστυχήματαΘάνατος του Κόμπε Μπράιαντ Ο πρώην παίκτης του NBA Κόμπε Μπράιαντ, η κόρη του και άλλα επτά άτομα σκοτώνονται σε συντριβή ελικοπτέρου στην Καλαμπάσας της Καλιφόρνια στις ΗΠΑ. Πολιτική και εκλογέςΒουλευτικές εκλογές του Περού (2020) Οι ψηφοφόροι στο Περού εκλέγουν τα μέλη του Κογκρέσου έπειτα από τη διάλυσή του τον Σεπτέμβριο του 2019. Καταστροφές και δυστυχήματαΑπο τη συντριβή και την ανάφλεξη ενός αμερικανικού πολεμικού αεροσκάφους E-11A στην επαρχία Γκαζνί, στο ανατολικό Αφγανιστάν σκοτώνονται και τα 5 μέλη του πληρώματος. Πλημμύρες και κατολισθήσεις πλήττουν τη Βραζιλία με 50 νεκρούς. Από πυρκαγιά στον ποταμό Τενεσί στο Σκότσμπορο της Αλαμπάμα των ΗΠΑ πεθαίνουν 8 άτομα. Υγεία και περιβάλλονΕπιδημία νέου κορονοϊού 2019–20 Το πρώτο κρούσμα του νέου κορονοϊού (2019-nCoV) επιβεβαιώνεται στη Γερμανία, με τη μόλυνση ενός άνδρα στη Βαυαρία. Πολιτική και εκλογέςΠολιτική της Σλοβενίας Την παραίτησή του υποβάλλει ο πρωθυπουργός της Σλοβενίας Μάριαν Σάρετς καθώς έχασε τη στήριξη από την Αριστερά στο Κοινοβούλιο τον Νοέμβριο. Ο παραιτηθείς πρωθυπουργός προκηρύσσει πρόωρες εκλογές. Καταστροφές και δυστυχήματαΣεισμός μεγέθους 7,7 βαθμών της κλίμακας Ρίχτερ σημειώνεται στις ακτές της Τζαμάικα. Τρία άτομα συμπεριλαμβανομένων του πρώην δημάρχου Φρανκ Έντουαρντς και της γυναίκας του, Σίντα, σκοτώνονται από την πτώση αεροσκάφους στο Σπρίνγκφιλντ της πολιτείας Ιλινόις των ΗΠΑ. Υγεία και περιβάλλονΕπιδημία νέου κορονοϊού 2019–20 Ο πρόεδρος του Παλάου Τόμι Ρεμενγκεσάου απαγορεύει τις ναυλωμένες πτήσεις από την Κίνα και σταματά τις ναυλωμένες πτήσεις από το Μακάου και το Χονγκ Κονγκ μέχρι νεοτέρας. Στο Χουμπέι οι υγειονομικές αρχές αναφέρουν άλλα 1.291 νέα επιβεβαιωμένα κρούσματα του θανατηφόρου νέου κορονοϊού (2019-nCoV) και άλλους 24 θανάτους. Ο αριθμός των νεκρών είναι πλέον 106. Πολιτική και εκλογέςΝεοζηλανδικές γενικές εκλογές (2020) Η πρωθυπουργός της Νέας Ζηλανδίας Τζασίντα Άρντερν ανακοινω΄νει ότι οι επόμενες γενικές εκλογές στη Νέα Ζηλανδία θα διεξαχθούν στις 19 Σεπτεμβρίου. Ο πρόεδρος των Ηνωμένων Πολιτειών Ντόναλντ Τραμπ και ο πρωθυπουργός του Ισραήλ Μπενιαμίν Νετανιάχου αποκαλύπτει ένα ειρηνευτικό σχέδιο που αναπτύχθηκε από την αμερικανική κυβέρνηση τα τελευταια τρία χρόνια. Το σχέδιο αναγνωρίζει την κυριαρχία του Ισραήλ επί των μεγάλων εβραϊκών οικισμών στην κατεχόμενη Δυτική Όχθη, όπως και την προσάρτηση της Κοιλάδας του Ιορδάνη, σε αντάλλαγμα για το πάγωμα των νέων ισραηλινών οικισμών σε συγκεκριμένες περιοχές για μία τετραετία. Ο Πρόεδρος της Παλαιστίνης Μαχμούντ Αμπάς απορρίπτει το σχέδιο ως "ανοησία", ενώ ο αρχηγός της αντιπολίτευσης του Ισραήλ Μπένι Γκαντς εκφράζει την υποστήριξή του για το σχέδιο. Πόλεμος και επιθέσειςΠόλεμος του Μάλι Ο πρωθυπουργός του Μάλι Μπουμπού Σισέ ανακοινώνει ότι η χώρα του θα αυξήσει κατά 50% το μέγεθος των ένοπλων δυνάμεων, με σκοπό να εξολοθρεύσει τις ομάδες τζιχαντιστών. Καταστροφές και δυστυχήματαΣτο ινδικό κρατίδιο της Μαχαράστρα, δύο οχήματα συγκρούονται και πέφτουν σε πηγάδι, με αποτέλεσμα να σκοτωθούν 26 άνθρωποι και να τραυματιστούν άλλοι 32. Διεθνείς σχέσειςΗ Αλγερία επαναλειτουργεί την πρεσβεία της στην Ντάκα, έπειτα από το κλείσιμό της το 1990. Brexit Το Ευρωπαϊκό Κοινοβούλιο εγκρίνει με ψήφους 621–49 τη συμφωνία για την έξοδο της Βρετανίας από την Ευρωπαϊκή Ένωση, με τη σημερινή ημέρα να είναι η τελευταία που η Βρετανία εκπροσωπείται στο Κοινοβούλιο της ΕΕ. Καταστροφές και δυστυχήματαΠλημμύρες πλήττουν τη Μαδαγασκάρη σκοτώνοντας 31 άτομα και αναγκάζοντας άλλα 16.000 να εγκαταλείψουν τις εστίες τους. Υγεία και περιβάλλονΕπιδημία νέου κορονοϊού 2019–20 Επιβεβαιώνονται δύο νέα κρούσματα του νέου κορονοϊού στην Ιταλία έπειτα από τη νοσηλεία δύο Κινέζων τουριστών στη Ρώμη. Ο Παγκόσμιος Οργανισμός Υγείας κηρύσσει "παγκόσμιο συναγερμό", σε ένα σπάνιο επείγον κάλεσμα που βοηθά τη διεθνή κοινότητα να κινητοποιήσει οικονομική και πολιτική στήριξη προκειμένου να τεθεί υπό έλεγχο η επιδημία. Διεθνείς σχέσειςBrexit Το Ηνωμένο Βασίλειο αποχωρεί επίσημα από την Ευρωπαϊκή Ένωση στις 23:00 GMT. Νόμος και έγκλημαΣτο Φαρουχαμπάντ του Ουτάρ Πραντές στην Ινδία, ένας άντρας σκοτώνεται από τα πυρά της αστυνομίας μετά την ομηρία περισσότερων από 20 παιδιών γα πάνω από δέκα ώρες από τον ίδιο. Αργότερα εξαγριωμένος όχλος ξυλοκόπησε μέχρι θανάτου τη σύζυγο του δράστη, της οποίας δεν είναι άγνωστος ο ρόλος στην ομηρία.